گوتم گمبھیر

گوتم گمبھیر (پیدائش: 14 اکتوبر 1981ء) ایک بھارتی سیاستدان اور سابق کرکٹ کھلاڑی ہے جس نے کھیل کے تمام طرز میں کھیلا ہے۔ وہ 2019ء سے لوک سبھا کے موجودہ ممبر ہیں۔ ایک کرکٹر کی حیثیت سے وہ بائیں ہاتھ کے اوپننگ بلے باز  تھے۔جنہوں نے دہلی کے لئے ڈومیسٹک کرکٹ کھیلی اور انڈین پریمیر لیگ (آئی پی ایل) میں کولکتہ نائٹ رائیڈرز اور دہلی ڈیر ڈیولز کی کپتانی کی۔ انہوں نے 2003ء میں بنگلہ دیش کے خلاف ون ڈے انٹرنیشنل (ون ڈے) کیریئر کی شروعات کی تھی اور اگلے سال آسٹریلیا کے خلاف اپنا پہلا ٹیسٹ کھیلا تھا۔ انہوں نے 2010ء کے آخر سے لے کر 2011ء کے آخر تک چھ ون ڈے میچوں میں ہندوستانی ٹیم کی کپتانی کی اور ہندوستان نے تمام چھ میچ جیت لئے۔ انہوں نے 2007ء ورلڈ ٹی ٹوئنٹی میں (54 گیندوں پر 75 رن) اور 2011ء کرکٹ ورلڈ کپ (122 گیندوں پر 97 رن) بنائے اور دونوں کے فائنل میں ہندوستان کی جیت میں اہم کردار ادا کیا۔ گمبھیر کی کپتانی میں، کولکتہ نائٹ رائیڈرز نے 2012ء میں اپنا پہلا آئی پی ایل ٹائٹل جیتا تھا اور 2014ء میں دوبارہ اعزاز اپنے نام کیا تھا۔ اکتوبر 2018ء میں ، 2018ء وجے ہزارے ٹرافی کوارٹر فائنل کے دوران اس نے لسٹ اے کرکٹ میں اپنا 10ہزارواں سکور بنایا۔  دسمبر 2018ء میں انہوں نے ہر طرح کی کرکٹ سے سبکدوشی کا اعلان کیا۔   2019 میں انہوں نے ہندوستان کی دائیں بازو کی بھارتیہ جنتا پارٹی میں شمولیت اختیار کی اور مشرقی دہلی سے لوک سبھا کے انتخاب میں کامیابی حاصل کی۔

ابتدائی اور ذاتی زندگی
گمبھیر نئی دہلی میں سیما گمبھیر اور دیپک گمبھیر کے ہاں پیدا ہوا۔ ان کے والدٹیکسٹائل کا کاروبارکرتے ہیں اور ان کی والدہ گھریلو خاتون تھیں۔ گمبھیر کی ایک بہن ایکتا ہے جو اس سے دو سال چھوٹی ہے۔  گمبھیر کو اس کی پیدائش کے اٹھارہ دن بعد اس کے دادا دادی نے گود لیا تھا اور تب سے ان کے ساتھ رہے تھے۔  گمبھیر نے 10 سال کی عمر میں کرکٹ کھیلنا شروع کیا۔ انہوں نے اپنی تعلیم ماڈرن اسکول  نئی دہلی سے حاصل کی اور ہندو کالج یونیورسٹی آف دہلی سے گریجویشن کیا۔ وہ 90 کی دہائی میں اپنے ماموں پون گلاٹی کی رہائش گاہ پر قیام پذیر ہوئے۔ گمبھیر گلاٹی کو ہی اپنا سرپرست مانتا ہے اور اہم میچوں سے پہلے اکثر اسے فون کرتا تھا۔ گمبھیر کے کھیل کی تربیت دہلی میں لال بہادر شاستری اکیڈمی کے سنجے بھردواج اور راجو ٹنڈن نے کی۔  گمبھیر کو 2000ء میں بنگلور میں نیشنل کرکٹ اکیڈمی پہلے انٹیک کے لئے منتخب کیا گیا تھا۔

واپسی
بین الاقوامی کرکٹ سے لمبے عرصے تک عدم موجودگی کے بعد 8 اکتوبر 2016ء کو گھمبیر کو مقامی کرکٹ میں اچھی فارم کا مظاہرہ کرنے کے بعد نیوزی لینڈ کے خلاف ٹیسٹ میچ سیریز کے لئے واپس بلایا گیا تھا۔

ریٹائرمنٹ

گمبھیر نے 6 دسمبر 2018ء کو رنجی ٹرافی میں آندھرا کرکٹ ٹیم خلاف دہلی کرکٹ ٹیم کے آخری میچ سے قبل 3 دسمبر 2018ء کو ہر طرح کی کرکٹ سے سبکدوشی کا اعلان کیا تھا۔  گمبھیر نے اپنی آخری اننگز میں 112 رنز بنائے ، فرسٹ کلاس کرکٹ میں اپنی 43 ویں سنچری۔  گوتم گمبھیر نے پارلیمنٹیرین کی حیثیت سے اپنی نئی اننگز کا آغاز اس وقت کیا جب انہوں نے 17 جون 2019ء کو لوک سبھا کے رکن پارلیمنٹ کی حیثیت سے حلف لیا تھا۔

دیگر کام
گمبھیر نے مشرقی دہلی کے اپنے انتخابی حلقے میں دل کھول کر کام کیا ہے ، خواتین کی حفاظت کے معاملے سے نمٹنے کے لئے سی سی ٹی وی کیمرے لگائے ہیں جس سے حالیہ دنوں میں دہلی کو پریشان کن حالت سے کچھ بہتری کی امید ہوئی ہے۔

مزید دیکھیے
 کرکٹ
 ٹیسٹ کرکٹ
 بھارت قومی کرکٹ ٹیم
 بھارت کے ٹیسٹ کرکٹ کھلاڑیوں کی فہرست
 بھارت کے ایک روزہ بین الاقوامی کرکٹ کھلاڑیوں کی فہرست
 بھارت کے ٹوئنٹی/20 بین الاقوامی کھلاڑیوں کی فہرست

حوالہ جات

بیرونی روابط 
 Gautam Gambhir
 گوتم گمبھیر فاؤنڈیشن

1981ء کی پیدائشیں
ارجنا اعزاز یافتگان
ایسیکس کے کرکٹ کھلاڑی
بقید حیات شخصیات
بھارت کے عام انتخابات2019ء میں جمہوری قومی اتحاد کے امیدوار
بھارت کے ٹیسٹ کرکٹ کھلاڑی
بھارتی ایک روزہ کرکٹ کھلاڑی
بھارتی کرکٹ کپتان
بھارتی کھلاڑی-سیاست دان
پنجابی شخصیات
دہلی کیپیٹلز کے کرکٹ کھلاڑی
سترہویں لوک سبھا کے ارکان
کرکٹ عالمی کپ 2011 کے کھلاڑی
کولکاتا نائٹ رائیڈرز کے کرکٹ کھلاڑی
مضامین مع ایچ آڈیو مائکرو فارمیٹس
دلی کے کھلاڑی
بھارت کے عالمی ٹوئنٹی/20 کرکٹ کھلاڑی
کھیلوں میں پدم شری وصول کنندگان
نارتھ زون کے کرکٹ کھلاڑی
دہلی ٹیم کے کرکٹ کھلاڑی
انڈیا بلیو کے کرکٹ کھلاڑی
انڈیا ریڈ کے کرکٹ کھلاڑی
ویکی ڈیٹا سے مطابقت رکھنے والی مختصر تفصیل